
Diagnosis 


IVfalum  in  cluo  dividitur  stadia,  quorum  primum  ex 
hibet  statum  mere  inflammatorium,  omnibus  fero 
in  oculo  secretionibus  suppressis,  alterum  vero  se- 
cretionibus abnormis  initio  terminatur,  atque  vario 
modo,  uti  omnis  inflammatio  ad  exitum  perducitur. 

Gravioribus  causis  occasionalibus  praegressis, 
plerumque  solummodo  oculus  unus  hominis  robusti, 
plethorici  aut  irritabilioris  subito  afficitur  rubore, 
dolore,  ac  lucis  impatientia;  simul  adest  bulbi  ipsius 
siccitas,  cum  palpebrae  superioris  tumore  conjuncta. 
Quae  Omnia  phaenomena  fere  eodem  tempore  ordi- 
untur, comitante  protinus  ab  initio  febre  inflamma- 
toria plus  minus  vehementi. 

Mobilitas  bulbi  est  impedita,  iris  ipsa  non- 

nunquam  rubros  refert  colores,  pupilla  quidem  ad- 
huc perspicua  et  clara,  sed  omnes  ejus  motus  viva- 
ciores, mox  angustior  et  contracta,  mox  vero  dila- 
tata magis  et  amplior  observatur,  et  organon  totum 
lucis  intolerantissimum , ita  ut  oculus  citra  dolorem 
lucem  ferre  nequeat.  Dolor  iniLio  premens  et  con- 
stringens, non  solum  bulbum  tenet  affectum,  et  par* 
tes  ejus  vicinas,  sed  etiam  ad  tempora,  ad  orbitae 
fundum,  totumque  os  occipitis  propagatur;  postea 
autem  magis  magisque  increscit,  et  punctorius, 
urens,  quasi  foratorius , postremo  pulsatorius  ob- 
servatur; simul  omnis  mobilitas  non  solum  ob 
dolorem  immanem,  sed  etiam  ob  ipsius  bulbi  et 
partium  cum  eo  intime  cohaerentium  tumorem 
in  diem  increscentem,  omnino  est  impedita,  et  ae- 
ger ipse  sentit:  spatium  orbitae  augustius  esse , quam 
ut  bulbus  in  ea  contineri  possit;  sic  ut  bulbus  aut 
■orbita  ipsa  rumpi  sibi  videatur.  Rubor  Initio  palli- 
dior, postea  ex  rubro  subniger  reperitur,  sed  om- 
nino aequaliter  super  conjunctivam  est  diffusus,  ita 
ut  nusquam  singula  vasa  rubentia  discerni  possint. 

lam  fere  eodem  tempore,  quo  prima  ophthalmi- 
tidis  symptomata  apparent,  palpebra  superior  intumes- 
cit, rubet  quoque,  omiiesque  ejus  plicae  ac 
rugae 1 evanescunt,  sed  quo  magis  tumbr  auge- 
tor'', eo  magis  et  mobilitas  impeditur,  ita  ut  aeger 
<i'llam  prorsus  ^vare-  nequeat.  Rubor  qui  primo 
Tantum  palpebrae  matgiriem  tenebat,  deinde  magis 
^ubfuscus  observatur , palpebra  autem  ipsa  edures- 
cit, et  quam  maxime  extenditur. 

-floi;  m ’ 


Praeterea  in  ophthalmitide,  aeque  ac  in  quaque 
alia  inflammatione,  functiones  organi  affecti  omnino 
sunt  laesae.  Ea  ex  causa  semper  spontaneus  lucis 
ex  oculo  effluxus,  et  creber,  et  molestus  scintilla- 
rum, et  fulgurationis  sensus  observantur,  quos, 
brevi  interiecto  tempore  ob  retinae  statum  inflam- 
matorium, coecitas  temporaria  subsequitur;  ini- 
tio aegrotus  lucis  temperaturam  adauctam  animad- 
vertit, dum  omnia  objecta  clarius  illustrata, 
imo  et  saepe  in  lucem  ipsam  soluta  videntur,  unde, 
morbo  increscente,  sine  ullo  momento  externo 
chrupsia  et  photopsia  sequuntur.  Eodem  modo  non 
a causa  externa,  sed  solummodo  a retinae  sensibili- 
tate  auctiori  pendens,  pbotophobia,  myosis  pupillae, 
sicuti  et  blepharospasmus  increscunt.  Distinguitur 
hac  ratione  malum  ab  inflammatione  orbitae,  et  glan- 
dulae lacrymalis , quae  licet  omnia  fere  ostendat 
ophthalmitidis  phaenomena,  hocce  tamen  retinae  in- 
flammatae phaenomenon  sub  initio  non  una  adducit. 
Simili  modo  et  iritis  non  sub  primo  ipsius  initio 
retinam  inflammatam  ostendit,  i)  Eadem  ratione, 
qua  oculus  ipse  majore  vivacitate  lucem  producit, 
luci  externae  alienatur,  eamque  fugit;  et  aeris  impa- 
tientior  est,  quo  magis  incitamenta  ejusmodi  eo  quod 
in  tenebris  habetur  aegrotus,  oculis  quam  curatis- 
sime munitis  amovenda  sunt. 


0 F.  g.  g.  Benedict  de  morb.  ocul,  hum,  inflam. 
lib  XXIII.  *4f. 

Bulbi  siccitas  hucusque  praevalens,  nunc  immi- 
nuitur, et  inflammatio  leniori  mali  decursu  recedit. 
Obruuntur  lacrymis  oculi,  et  tarsi  cilia  conglutinat 
densata  materia  puriformis,  et  quaecunque  memo- 
rata sunt  symptomata  sensim  sensimque  evanescunt. 
Plerumque  autem  inflammatio  in  majorem  gradum 
accrescit,  dolor  atrocior,  et  tantum  abest,  ut  lacry- 
roae,  et  mucus  Meibomianus  critice  secernantur,  ut 
potius  crebro  doloribus  saevissimis  sanguis  in  came- 
ram oculi  anteriorem  aut  posteriorem  fundatur. 

Hic  sanguis  plerumque  e vasis  ruptis  nimis  tur- 
gescentibus effunditur;  interdum  autem  secretio  ab- 
normis huic  effusioni  ansam  praebere  videtur.  Sic 
Walther  i)  observavit  ophthalmitidem  cum  haemoph. 
thalino  conjunctam,  quae  legitime  mensium  tempore 
semper  apparuit,  et  menstruationis  suppressae  vices 
sustinebat.  In  alio  casu  sanguis  lympha  puriformi 
commixtus,  in  cameram  anteriorem  effusus,  in  rus- 
tica, quae  ophthalmitide  graviori  laboravit,  intra  dies 
quatuordecim  solummodo  ex  parte  j disparuit;  sed, 
reliquiis  semper  magis  magisque  formam  organicam 
membranosam  ineuntibus,  per  corneae  sectionem  ca- 
merai  tota  omnibus  in  eadem  contentis  multo  suc- 
cessu- evacuata  est,  et  demum  die  septimo  camera 
anterior,  sanguine  materia  puriformi  commixto  de- 
nuo  repleta  erat,  qui  neque  remediis,  quorum resorp- 


l)  Abhandlnngen  der  Chirurg.  u.  Augenheilkunde  v, 
Ph.  Fr,  Walther  B,  I.  p.  395. 

tionis  vias  excitandi  vis  magna  est,  neque  per 
camerae  auterioris  sectionem,  in  posteram  adhuc  ter 
repetitam,  amoveri  poterat. 

Rubor  et  tumor  jn  diem  magis  magisque  incres- 
cunt, et  interdum  ab  effusis  in  cellulosam  oculi  tum 
sanguine,  tiun  lympha  coagulabili,  conjunctiva,  quae 
durior  uti  in  chemosi  vera,  et  tanta  sensibilitate  est, 
ut  vix  attactum  digiti  ferat,  adeo  tumet,  ut  undi- 
que circum  circa  corneam  velut  in  aggerem  elevetur, 
intra  quem  cornea,  ac  pone  hanc  locata  pupilla  velut 
intra  foveam  depressae  videantur.  Et  quoniam  ad- 
nata  non  modo  anteriorem  bulbi  faciem  investit,  ve- 
rum ad  interiorem  quoque  palpebrarum  superficiem 
reflectitur,  huc  etiam  sese  inflammatio  ejusdem  dif- 
fundit, ac  palpebras  in  tumorem  attollit,  atque  tum 
palpebrae  conniventes  oculum  ita  obtegunt,  ut  solo 
voluntatis  arbitrio  aperiri  nequeant,  x) 

Interdum  autem  in  crudae  quasi  carnis  globum 
conjunctiva  tumens,  palpebram  inferiorem  deprimit, 
ita  ut  in  gena  massa  globosa  ac  fungosa  intuentibus 
se  offerat.  Super  carnosam  conjunctivae  laciniam, 
ad  enormem  magnitudinem  amplificata  palpebra  supe- 
rior dependet.  2) 

Si  eo  malum  jam  processerit,  una  cornea  et  iris 
inflammatione  corripiuntur,  rubrum  rete  vasculosum 


j)  Wenzeslai  Truha  de  Krzowitz  liistor.  Oph- 
thalmiae p.  77* 

a)  Walthers  Abliandlnngen  B,  i,  p.  gg 6» 

intra  corneae  lamellas  apparet,  quod  deinde  corneae 
suffusione  crescente,  perspicuitate  orbatur.  Iris  vero 
immobilior,  et  colore  vario  modo  mutata,  pupilja 
magis  contracta,  sed  omnino  aequaliter,  ut  in  media 
cornea,  circulum  licet  admodum  parvum,  aequaliter 
tamen  rotundum,  neque  ut  in  Ophthalmia  syphilitica 
ovatum,  et  ad  canthum  internum  aut  ad  partem 
superiorem  distortum  exhibeat.  Dolor  non  solum 
totam  orbitam  corripit,  sed  etiam  ad  occiput,  fron- 
tem, tempora,  gena3  etc.  extenditur.  Febris  magis 
magisque  increscit,  et  praesertim  in  junioribus  et 
sensibilioribus  non  raro  adsunt  vigiliae  nocturnae  et 
delirium.  2.) 

Imo  in  summo  inflammationis  gradu,  quo  omnes 
bulbi  tunicae  inflammatae  una  tumescunt,  tantus  hic 
tumor  oculum  corripit,  ut  quum  orbita  iam  non  con- 
tineri possit,  ex  eadem  propellatur, 

(1’roptosis,  Exopthalmos.) 

Dictis  computatis,  facile  invenies,  ophthalmiti- 
dem  ceteris  quibusque  inflammationibus  ipsius  bulbi, 
partiumque  vicinarum  eo  praeprimis  differe: 

1)  Quod  in  ea  omnes  ipsius  bulbi  membranae,  et 
partes  quibus  constat,  et  externae  et  internae 
una  inflammatione  sint  correptae.  In  iritide  modo 
iris  et  corpus  ciliare,  in  cheinosi  conjunctiva  et 
sclerotica  , in  ophlhalmitide  sic  dicta  interna  retina 
et  choreoidea  sedes  mali  observantur.  Absque 


1)  I.  I.  Plenk  doctrina  de  morb.  oculor. 


inflammatione  orbitae  et  glandulae  lacrymalis, 
quacum  praeterea  eam  confundere  possis,  eo  sa- 
tis superque  distinguitur,  quod  in  hisce  non  tam 
subito,  nec  jam  primo  morbi  initio  bulbus  corri- 
pitur, sed  sub  mali  demum  incremento. 

2)  Omnia  morbi  phaenomena  quam  maxime  inter 
se  conveniunt.  Qua  de  causa  dolor,  tumor 
rubor.,  photophobia,  dacryorrhysis  semper  aequa 
ratione  se  habent,  quae  aequabilitas  non  solum 
in  toto  morbi  decursu,  sed  etiam  in  singulo  quo- 
que phaenomeno  observatur, 

3)  Major  decursus  concinnitas.  Ophthalmitide  se- 
mel exorta,  omnia  symptomata  sine  ulla  intermiss* 
ione  usque  ad  summum  mali  fastigium  incres- 
cunt. 

4)  Magnus  semper  glandulae  lacrymalis,  et  glandu- 
larum Meibomii  consensus,  et  semper  subsequitur 
in  quadam  successione  secretio  critica  aucta  sicci- 
tatem in  priori  stadio  praevalentem. 

5)  Una  cum  ophthalmitide  febris  excitatur,  totum 
corpus  magis  minusve  pro  majori  aegroti  sensibi- 
litate  occupans,  languor,  cephalalgia  horripilatio- 
nes subsequente  calore,  siti  vehemente,  et  pulsa 
duro , pleno , celeri  et  contracto. 

Exitus. 

Morbus,  si  ad  summum  processit  fastigium , mox 
formam  commutet  necesse  est,  et  uti  in  omni  inflam- 
matione, sic  et  in  opthalmitide 


i)  Omnia  phaenomena  sensim  sensimque  per  resolu- 
tionem regrediuntur,  forma  saltem  bulbi  servata, 
licet  varia  ex  inflammatione  vitia  in  fabrica  ple- 
rumque non  evanescunt. 

c)  Resolutio  incompleta,  vel  induratio,  quas  non 
raro  scirrhus  et  cancer  bulbi  subsequitur,  prae- 
sertim si  aegrotus  simul  dyscrasia  aliqua  laborat. 

3)  Suppuratio.  Cornea  turbatur;  et  bulbus  praeterea 
jam  turgidior  factus,  magis,  magisque  intumescit, 
aeger  dolore  pulsatorio  interno,  cum  sensu  gra- 
vitatis et  frigoris  oculi  coniuncto  torquetur,  simul 
intus  suppuratio  exorta  est.  Initio  plerumque 
solummodo  in  fundo  camerae  anterioris  pus  ani- 
madvertitur, postea  vero  crescente  suppuratione, 
in  utraque  camera  tum  anteriori,  tum  posteriori, 
nec  non  in  quoque  bulbi  spatiojcolligitur;  et  intra 
corneae  lamellas  effusum,  et  in  cameris  collectum 
albescente  cinereoque  colore  translucet;  postremo 
autem,  si  nullum  aegro  auxilium  latum  est,  pus 
tanta  copia  colligitur,  ut  cornea  conice  et  vorti- 
cis purulenti  instar  propellatur,  et  saevissimo  do- 
lore, delirioque  disrpmpatur,  omnisque  oculi 
, liquor  in  pus  quasi  mutatus  insigni  copia  effluat. 
Quo  facto,  bulbi  reliquiae  collabuntur,  et  quam- 
vis nunc  inflammatio  sedetur,  atrophia  tamen 
bulbi  accedit,  ipsumque  citius  in  orbita  extinguit, 
ita  ut  tantum  sclerQticae  pars  minima  relinquatur. 
4)  Ob  peculiarem  membranarum  oculi  cum  meningi- 
bus  conjunctionem,  non  raro  inflammatio  bulbi 
ad  has  propagatur,  et  encephalitide  orta,  saepis- 
sime mors  adducitur. 


— — 

Aetiologia. 

Omnes  Ophthalmitidis  causae  dividuntur  in  ex- 
ternas, et  internas,  quarum  priores  oculum  imme- 
diate afficiunt,  posteriores  nonnisi  per  consensum 
offendunt. 

Ad  has  spectat  praedispositio  quaedam , qua 
homines  robusti,  plethorici,  et  irritabiles  praeprimis 
praediti  sunt.  Sed  et  hac  praedispositione  non  prae- 
sente, ophthalmitis  tamen  excitari  potest.  Walther  i) 
enim  hominem  commemorat,  qui  viribus  prostratis, 
et  corpore  quam  debilissimo  a typho  convalescens 
nihilominus  ab  .ophthalmitide  atrocissima  correptus 
est,  et  non  nisi  per  sanguinis  missiones  iterum  at- 
que iterum  repetitas,  et  regimine  maxime  antiphlo- 
gistico  sanari  potuit 

Exterius  agunt  subitae  temperaturae  vicissitudi- 
nes, praeprimis  si  oculus  ipse  ab  iis  magis  afficitur, 
quare  faciem  sudore  obtectam  aqua  frigida  lavando, 
et  cursu  vel  ambulatione  in  aura  boreali  tempore 
hiberno  accelerata,  nec  non  totius  corporis  refrigerio, 
et  ardore  candenti,  et  igni  ardentiori  in  fabrica  fer- 
raria et  vitraria  oculos  exponendo  haud  raio  ophthal- 
mitis  inducitur. 

Simili  modo  et  insolatio  ophthalmitidem  gignit, 
praeprimis  in  calidioribus  terrae  plagis,  ubi  ob  ma- 


i)  1.  c.  p.  368. 


jorem  radiorum  solis  vim,  quodque  refrigerium  eo 
vehementius  et  perniciosius  organismum  offendere 
valet.  (Ophthalmitis  hac  ratione  exorta,  decursu 
maxime  inflammatorio,  et  verisimile  ob  meninges 
simul  affectas  acutissima  observatur.) 

Idem  quoque  fumi  acriores  oculis  admissi,  va- 
pores mercuriales,  arsenicales  ac  ammoniacales  aut 
acidorum  mineralium  volatilium,  aut  exhalationes 
animales  acriores  efficiunt.  (Ophthalmitis  tali  modo 
existens:  plerumque  magis  charactere  blennorrhoeae, 
quam  inflammationis  verae  occurrit) 

Porro  et  explorationes  per  microscopium  perpe- 
tuae, lucubratio  immodica,  lectio  et  scriptio  in  luce 
vel  clariori  vel  obscuriori,  praecipue  si  labores  ejus- 
modi in  longum  tempus  continuantur,  lux  quoque 
intensior,  praesertim  a candidis  corporibus  in  oculos 
reflexa  i)  et  ipse  solis  adspectus  non  raro  ophthal- 
mitidi  ansam  praebere  solent.  Deinde  et  corpora 
aliena,  oculis  adplicata,  praesertim  si  angulis  promi- 
nentibus et  acuminatis  praedita  sunt,  saepissime 
ophthalmitidem  causant  e.  g.  assulae  ferreae,  chaly- 
bis scintillae,  aristae  etc.  sicuti  et  stimulus  chemicus 
ut  calcis  ustae,  aut  piperis  particulae,  pulvis  tabaci 
rei. 

Postremo  huc  referendae  sunt  laesiones  bulbi  et 
partium  vicinarum  externae,  ictus,  plaga,  contusio, 
operationes  chirurgicae,  formatio  pupillae  artificialis, 


i)  Traka  de  Krzowitz.  p.  37. 


ob  magnam  iridis  ipsius  laesionem,  operatio  catarac- 
tae, et  praeprimis  extractio. 

Saepius  quoque  ob  intimam  oculi  membranarum 
cum  meningibus  conjunctionem,  encephalitidem  sub- 
sequitur ophthalmitis  et  contra. 

Prognosis. 

In  prognosi  medicus  cautus  sit  necesse  est.  In 
primo  tantum  stadio,  et  mitioris  ophthalmitidis 
gradu,  pupilla  non  admodum  contracta,  aut  visu 
imminuto,  bulbo  non  magnopere  tumido,  et  si  par- 
tes bulbi  interiores  retina  et  chorioidea  non  una  in- 
flammatione vehementio»i  sunt  correptae,  mali  ulte- 
rior progressus  remediis  convenienter  adhibitis 
saepe  brevi  tempore  cohiberi  potest.  Interea  autem 
et  hic,  quamquam  sub  primo  morbi  initio  illud  sa- 
nare atque  opprimere  licuit,  tamen  semper  vel 
amaurosis  perfecta,  aut  amblyopia  saltem  amaurotica 
ex  primo  morbi  in  retinam  ipsam  transgressu  rema- 
nebit. i) 

Praeterea  in  prognosi  et  aegri  constitutio,  et 
cum  morbis  aliis  complicationes  respiciendae  sunt, 
inter  quas  complicatio  cum  febre  typhode  aut  ence- 
phalitide, quae  saepius  post  insolationem  una  cum 
ophtbalmitide  observata,  quam  periculosissima  est, 
ubi  nulla  non  solum  oculi  servandi  spes  aderit,  sed 


0 F.  G,  G,  Benedict-  1.  c.  p.  $.  250. 


etiam  de  dubia  admodum  vitae  conservatione  medicus 

necessaria  praedicet. 

Quoad  individualitatem , prognosis  eo  pejor,  si 
dvscrasia  simul  adest,  quae  jam  ad  gradum  altiorem 
processerit.  Tunc  enim  semper  scirrhns  . extimes 
cendus. 

In  stadio  secundo  semper  timendum  est,  ne 
amaurosis  aut  saltem  amblyopia  amaurotica  relinqua- 
tur. Serius  si  remedia  adhibentur,  si  tenuia  jam 
concrementa  in  pupilla  animadvertuntur,  lucis  per- 
ceptione imminuta,  bulbo  toto  in  ambitu  aucto,  pu- 
pilla partim  suppuratione  jam  consumta,  minima  sa» 
lutis  spes  nobis  affulget. 

Tandem,  quando  in  stadio  secundo  inceperit 
totius  bulbi  suppuratio,  quando  jam  rupta  fuerit 
cornea,  et  de  visu  et  de  oculi  forma  tristissima  quae- 
que praedicenda  erunt.  Etenim  oculus  sic  destruc- 
tus citius  perfecta  extinguitur  atrophia. 

Gangraena  jam  exorta,  solummodo  curatione 
cautissima  exitus  in  spbacelum,  et  mors  ipsa  averti 
possunt. 

i 

\ 

Cura, 

Cura  non  minus  localis,  quam  universalis  sit 
necesse  est.  Semper  autem  quam  maxime  respici- 
enda : 

A corporis  natura,  constitutio  vel  sthenica  vel  as- 
thenica. Constat,  quidem  non  semper  habitu 
plethorico  aut  irritabili  opus  esse,  ut  ophthalmitis 


excitetur  vere  inflammatoria,  quae  non  nisi  san- 
guinis missione  sanari  possit,  ceteris  tamen  pari- 
bus in  corpore  juniori  ac  plethorico,  et  nullo 
modo  adhuc  debilitato  , in  gradu  altiori  regimen 
antiphlogisticum  adhiberi  poterit,  quam  in  exhau- 
sto corpore,  et  sene  enervato. 

B.  Causa.  Aliam  enim  ophthaimitis  ab  insolatione 
exorta  curationem  requirit,  ac  si  corporibus  alie- 
nis oculo  adplicatis  excitata  fuerit, 

C.  Minor  majorve  febris  vehementia, 

D.  Ophthalmitidis  stadium. 

Stadii  primi  curatio. 

Ulteriorem  inflammationis  progressum  omni 
modo  cohibeas,  et  si  fieri  potest,  resolutionem  adhuc 
efficias  necesse  est,  itaque  curatio  tam  localis  quam 
universalis  antiphlogistica  adhibenda,  eoque  citius  id 
quidem,  quo  plura  febris  inflammatoriae  signa  patho- 
gnoinonica  adsunt,  et  ob  mali  topici  vehementiam 
ipsius  bulbi  destructio  extimescenda  est,  Braepri- 
mis  igitur  instituatur  venae  sectio,  satis  larga,  et 
repetita  pro  febris  malum  comitantis  vehementia. 
Richtero  auctore  i)  statim  primis  morbi  initiis  per 
venaesectionem  sanguinem  mittas,  donec  minus  du- 


i)  A.  G.  Richters  Anfangs  - Griinde  der  Wund- 
arznei-Kunst  3 B.  pag.  29, 

rus,  fortis  et  celer  pulsus  sit,  et  magis  convenire 
videtur  in  pede,  quam  in  brachio  sanguinem  detra- 
here. Interne  adhibeantur  remedia  antiphlogistica  jam 
satis  cognita.  Inter  quae  febre  atrociori,  kali  nitri- 
cum  primum  occupat  locum,  deinde  sal  amarum  cum 
oxymelite  mixtum,  pulp.  tamarind.  cum  erem,  tart., 
tart.  vilriolat.  tart.  tart.  elc.  Eenedict.  i)  mercurii  usum 
ad  prima  usque  salivationis  initia  commendat.  Prae- 
terea vitae  rationem,  et  diaetam  antiphlogisticam, 
potiones  refrigerantes,  et  quietem  aegroto  commen- 
dare opus  est. 

Febre  autem,  et  organismi  totius  cum  parte  in- 
flammata consensu  minori,  cum  successu  cura  magis 
localis  quam  universalis  institui  potest-  Venae 
sectio  semel  instituta  hic  plerumque  sufficit,  deinde 
per  hirudines  depletio  , et  cucurbitularum  ad  tempora 
adplicatio  potissimum  sunt  indicatae. 

Pauciores  autem  sanguisugae  saepe  magis  irri- 
tasse, quam  oculis  auxilio  fuisse  nobis  visae  suntj 
et  quas  ad  inferiorem  palpebram  hirudines  applica- 
mus, eas,  ob  teneram,  spongiosamque  cutis  natu- 
ram, ecchymoses,  lividasque  circa  oculum  relinquere 
maculas  observamus.  Hinc  ad  tempora,  vel  circa  oculos, 
excepta  regione  inferiori,  vel  quindecim  aut  viginti 
applicamus  hirudines,  sanguinemque  libere  ex  vul- 
nusculis defluere  permittimus.  2)  Deinde  si  sangui- 


1)  1.  c.  §.  251. 

2)  I.  P.  Frank  de  cur.  hom.  |morb.  epitome  lib.  II. 

p.  76. 


nis  effluxus  destitit,  simul  unguent.  ~ neapolitan, 
regioni  et  infra  et  supra  orbitam  illinatur.  Si  con- 
junctiva adeo  tumet,  ut  super  ipsam  corneam  pro- 
pendeat, multo  successu  ejus  scarificatio , et  quidem 
minus  bulbi,  quam  palpebrarum  suscipitur.  Veteres 
hanc  operationem  ophthalmoxysin  nominarunt,  et 
superficiem  palpebrarum  aut  ipsius  bulbi  internam 
e spicis  secalinis  in  formam  scopularum  parvarum 
colligatis  (xystro  s.  d.  ophthalmico)  vulneravere, 
et  si  omnis  sanguinis  effluxus  destiterat,  aqua  tepida 
oculus  abluebatur.  Multo  autem  melius,  et  bulbus 
ipse  minus  irritatur,  si  lanceola,  aut  scalpello,  ad 
operationem  cataractae  usitato  vasa  conjunctivae 
bulbi  seu  palpebrae  inferioris  turgescentia  persecan- 
tur} ubi  autem  semper  maxime  cavendum  est,  ne 
cornea  pellucida  laedatur.  Si  hoc  quoque  non  suffi- 
cit, ac  si  quasi  in  saccum  pendens  haec  membrana 
turgeat,  ejusdem  per  forficem  excisio  profundior 
haud  procul  ab  angulis  oculi  internis  magno  cum 
fructu  instituta  est.  i) 

Praeterea  quicunque  ophthalmitide  laborat  in 
obscuriori  loco  degat,  omnisque  lucis  accessionem, 
aut  oculorum  intentionem  evitet  necesse  est.  Tenue 
linteum,  aut  sacculi  sicci  e flor,  sambuc.  et  farin. 
fabar,  parati  oculo  inflammato  superimpositi,  plerum- 
que sufficiunt.  Aqua  ophthalmica  optime  paratur  ex 


i)  Bernsteins  prakt,  Handbuch  fur  Wundarzte 

3.  B.  p.  48. 


aq.  rosar.  cura  mucilag.  et  extract.  hyoscyam. , quae 
et  bulbi  siccitate  iamjam  evanescente,  magno  cum 
fructu  instillari  potest.  Stagnans  in  oculorum  canthis 
lympha  optime  decocto  emmolliente  aut  lacte  tepido 
abstergitur. 

Si,  cura  ita  Instituta,  omnia  ophthalmitidis  phae- 
nomena sensim  sensimque  evanescunt,  caute  remedia 
adhibita  coercendo , partes  affectas  integras  reddere 
valebis. 

Amblyopia  autem  jam  orta,  in  eam  agamus  ne- 
cesse  est,  quod  saepius  hic  etiam  successit. 


Stadii  secundi  cura. 

Secundo  vero  jam  stadio,  si  universalis  ipsius  bulbi 
suppuratio  exorta  est,  maxime  si  haec  nec  cohiberi, 
nec  visus  ullo  modo  restitui  pnhest,  suppurationem 
ipsam  maturare,  ejusque  indolem  benignam  servare 
studeas.  Hic,  maximo  cum  fructu,  si  major  oculo- 
rum, palpebrarumque  sensibilitas,  tensio  ac  dolor 
observentur,  cataplasmate  tepido  emmoliiente  e 

Specieb.  emoli,  cum.  herb.  hyosc.  vel.  cicut.  parato, 
utimur.  Bear,  i)  pultem  jam  prius  adhibitam,  e 
malis  paratam  magnopere  commendat;  quae  nocte 
linteo  tenui  calefacto  commutatur.  His  adjungitur 

aquae  ophthalm,  usus,  cum  multo  laudano  mixtae 


j)  ILehre  von  den  Augenliranhlieiten,  von  G.  J.  Beer. 
Wieu  181J.  p.  592. 

et  laudan,  merum  bis  die  illinatur,  nec  minus  epi- 
spastica  post  aures,  vel  ad  tempora  adplicata,  aut 
vapor  tepidus  aquae,  aromaticis  herbis  et  floribu3 
impraegnatae  exterius  quam  optime  proficiunt.  Do- 
lore autem  mitiori,  tensione  a suppuratione  exorta 
minori,  sacculis  herbarum  discutientibus  bulbi  affecti 
superficiem  fovere  maxime  convenit.  Pure  post  cu- 
ram sic  institutam  in  anteriori  bulbi  spatio  semper 
magis  magisque  collecto , si  tensione  ac  dolore  atro- 
cissimo  aeger  cruciatur,  si  bulbus  fere  in  eo  est,  ut 
rumpatur,  corneae  incisio  maximum  aegroto  leva- 
mentum affert.  Ipse  puris  effluxus  optime  decocto 
ettimolliente  Janini  e malva  parato,  adjuvatur,  et 
deinde  bulbi  reliquiae  aquae  opbthalmic.  cum  laudano 
mixtae,  et  caloris  sicci  paululum  aromatici  usu  ulte- 
riori plerumque  consanescunt. 

Beer  injuste  contendit:  medicum  cornea  jam 

rupta  in  auxilium  vocatum,  ne  oculi  formam  quidem 
servare  posse,  uti  ex  sequente  casu,  quem  Giessae 
in  Poffclinico  duce  celeb.  Balser  observare  mihi  li- 
cuit, elucet. 

Rusticus  quidam  45  annorum  constitutione  sana 
et  robusta,  ex  quinque  hebdomadis  a dolore  oculi 
dextri  et  conjunctivitide  catarrhali,  per  sacculos 
discutientes  adhibitos  convaluit-  Ante  dies  octo  ad 
decem,  labore  in  agro  magnopere  calefactus,  vultum 
sudore  manantem  aqua  frigidissima  lavavit,  nec  multo 
post  doloribus  punctoriis  atrocissimis  in  bulbi  antea 
jam  affecti  fundo  correptus  est;  oculus  ipse  rubens 
lacrymans,  lucis  intolerantissimus  jam  tum  motu  im- 
peditus erat. 


Aegro  auxilium  nusquam  implorante,  in  diem 
inflammatio  cum  doloribus  atrocissimis  increvit,  ad- 
eoque  bulbus  tumere  coepit,  ut  diebus  tribus  vel 
quatuor  post,  non  solum  anterius  orbitae  spatium 
impleret,  sed  etiam  ad  pollicem  unum  propelleretur, 
et  palpebris  ex  toto  maxime  inflammatis  obtegi  non 
posset.  Intus  suppuratio  jam  exorta,  cornea  rupta, 
et  pars  iridis  magna  prolapsa  erat.  Conjunctiva  bulbi 
valde  erat  inflammata,  laxata,  et  carnis  crudae  instar 
rubens  elevabatur.  Pulsus  plenus  duriusculus  sub- 
frequens. 

Phthisin  bulbi  subsecuturam  esse,  certissime 
credidimus.  Exterius  cataplasma  emolliens  ex  herb: 
hyoscyami  et  spec.  emollient,  paratum,  tum  ad 
dolores  atrocissimos  sedandos,  tum  ad  suppurationem 
maturandam,  et  vapor  tepidus  aquae  saepius  per 
diem  oculo  admissus  in  usum  vocata  sunt.  Ad 
usum  internum  adhibebantur  tinctur,  op.  crocat,  et 
aether  acet.,  nutrimenta  magis  fluida,  et  facilia  con- 
coctu, Diebus  quatuor  post,  suppuratio  in  bulbo 
regressa  quidem,  sed  rubens  et  adhuc  tumidissima 
conjunctiva  bulbi  et  palpebrarum  in  superficie  tota 
magnam  muci  copiam  secernere  coeperat,  Maxime 
vapores  levarunt,  omnis  palpebrarum  inflammatio 
disparuerat,  bulbus  ipse  mobilior,  et  minus  quam 
antea  propulsus;  cornea  nisi  ea  in  parte,  qua  iris 
prolapsa  erat,  non  laesa,  et  pellucida,  ita  ut  in  ca- 
mera anteriori  sanguis  intra  iridis  fibras  effusus  facile 
conspiceretur. 

(Remediorum  adbibitorum  continuatio  ordinata 

est.) 


Diebus  octo  praeteritis  omnis  jam  ocuii  dolor 
discesserat,  ipsius  bulbi  tumor  minor,  et  ejus  mobi- 
litas multo  aucta.  Sed  conjunctiva  adhuc  multum 
muci  secernens,  semper  magnopere  erat  inflammata 
rugis  laxata,  et  in  parte  aliqua  ubi  abscessus  erat 
apertus,  simul  pus  effudit.  Praeter  opii  et  aether,  a- 
cet.  usum  internum  simul  aq.  ophthalm.  mucilaginos. 
cum  Zinc.  sulphuric.  et  laudan  - juncta  instituebatur. 

Die  post  curam jinstitutam  vicesimo,  conjunctivae 
tumor  jam  ita  decreverat,  ut  jam  jam  albida  sclerotica 
transpareret,  et  investigatione  acuratiori  cum  specillo 
instituta,  in  superiori  bulbi  parte  ad  canthum  inter- 
num apertura  detecta  est,  quae  unam  ad  duas  lineas 
a cornea  remota  usque  in  ejus  fundum  penetrabat. 
In  cornea  ipsa  in  parte  antea  jam  rupta  nunc  myo- 
cephalon  adparuit. 

Aqua  ophthalmica  jam  supra  dicta  continuata,  mox 
bulbus  ad  magnitudinem |et  formam  justam  rediit,  aper- 
tura in  sclerotica  sensim  clausa,  et  in  cornea,  ubi 
iris  prolapsa  erat,  tantum  punctum  subnigrum  adspi- 
cieniibus  se  obtulit. 

Quod  interna  attinet  medicamenta  in  Stad.  II., 
febris  malum  comitantis  rationi  respondeant  necesse 
est.  Raro  adhuc  regimine  vere  antiplilogistico  opus 
erit,  et  plerumque  diatbesi  adhuc  magis  phlogistica, 
calomelanos  usus  internus  sufficiet.  Febre  autem  jam 
cum  insigni  debilitate  stipata,  remedia  suppurationem 
maturantia,  ac  vires  adjuvantia  adhiberi  opus  est,  in- 
ter omnia  cort.  chin,  calam.  aroinat.  etc.  Simul  cum 
his  magno  cum  fructu  conjungantur  nervina  volatilia, 
rad,  valer.  rad  angel,  liq,  anod,  min,  Hoffmanni, 


aether  acet.  etc.  et  omnibus  ad  dolores  saepe  gravis- 
simos sedandos  opium  maxime  praestat. 

Si  dyscrasia  aliqua,  morbus  scrofulosus,  syphilis, 
arthritis  adsunt,  praeter  ophthalmitidis  curam  natura 
morbi  specifica  simul  respicienda  est.  Scirrhus  tunc 
facillime  subsequens,  optime  caloris  sicci  applicatione 
externa,  saepius  per  diem  instillanda  aq.  opthalm. 
cura  laudano  multo  parata,  et  usu  interno  conve- 
nientium remediorum  praecavetur. 

Quorum  remediorum  usu  continuato  sensim  sen- 
simque  atrophia  bulbi  perfecta  adducitur,  tumoris 
ambitus  magis  magisque  decrescit,  durities  resolvi- 
tur, et  degeneratio  cancrosa  non  extimescenda. 

Gangraena  autem  jam  exorta,  solummodo  reme- 
diorum maxime  excitantium  usu  tum  externo  tum 
interno  exitus  in  sphacelum  et  mors  ipse  praecaveri 
possunt.  Quare  praeprimis  china,  camphora  et  am» 
monium  interius  adhibeantur  necesse  est.  Exterius 
autem  experientia  doctus  Beer,  i)  decoctum  chiuae 
concentratum  cum  theriac.  c.  tinctur.  op.  et  balsam. 
peruv.  junctum  maximis  laudibus  effert. 


O 1.  c.  p.  393, 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADJECTUM. 

Ego  Theodorus  Henricus  Matthias  Oberstadt  Ba- 
menohli  in  ducatu  Guestphaliae  aMDCCXCVII.  natus 
sum  patre  aerarii  praefecto.  Inferioribus  Scholis  Werlis 
absolutis,  anno  aetatis  meae  XII.  Gymnasium  Arns- 
bergense  adgressus  sum.  Ibi  quinque  annos  litteris 
incubui,  deindeque  autumno  anni  MDCCCXV.  ad 
medicinae  studium  aggrediendum,  Giessam  me  con- 
tuli, ubi  per  triennium  et  sex  menses  arti  medicae 
operam  dedi:  Praeceptoribus  gavisus  sum  in  anato- 

mia,  physiologia  generali,  specialique  et  botanica 
celeb.  Willbrand,  in  pathologia,  et  generali  et  spe- 
ciali, nec  minus  in  therapia  speciali,  ophthalmolo- 
gia,  et  exercitationibus  clinicis  celeb,  Balser,  in  chi- 
rurgia, et  arte  obstetricia,  non  solum  theoretica, 
sed  etiam  practica  celeb.  Rittgen  in  chemia  celeb. 

V,  * 

Mulier  in  physice  celeb.  Schmidt  in  therapia  gene- 
rali, materia  medica  ac  pharmacologia , et  exercitatio 
nibus  anatomiae  practicis  celeb.  Vogt,  in  interpre- 
tando Celso  celeb.  Nebel,  Giessa  relicta  vere  anni 
elapsi  universitatem  litterariam  Berolinensem  petii, 
in  qua 

per  semestre  aestivum  policlinicum  duce  111, 
Hufeland,  scholas  clinicas  111.  Graefe,  exercitatio- 
nes practicas  in  arte  obstetricia  et  machina  phantome 
Ili.  de  Siebold,  nec  minus  operationes  et  repeti- 
tiones clinicas  o 
quentavi. 

Per  semestre  hybernum  exercitationibus  anatomi- 
cis in  theatro  anatomico  ducibus  Rudolphi  et  Knape 
Vir.  111.  vacavi,  nec  minus  a cel.  Bernstein  ad  scho- 
las suas  acologicas  admissus  sum.  Ad  praxin  me- 
dicam vero  exercendam  Policlinicum  111.  Hufeland 
frequentavi,  ad  chirurgicam , clinicum  celeb,  Rust, 
unaque  institutionibus  clinicis  Clar.  f^eumann  inter- 
fui. : , 

Tentamine  et  examine  rigoroso  rite  peractis, 
spero,  fore  ut  hacce  de  ophihalmitide  dissertatione 
publice  defensa,  summi  in  medicina  et  chirurgia  ho- 
nores more  majorum  in  me  conferantur. 


yltf  cai..  . • taai 


phthalmiatricas  exper.  Iiingken  fre- 

THESES. 


i. 

Diabetae  Nosologia  nobis  non  nota* 

II. 

Reclinatio  et  depressio  aliis  cataractam  operandi 
methodis  praeferendae. 

III. 

Asthma  acutum  Miliari  morbns  est  catarrhalis, 

IV. 

Rheumatismus  et  Arthritis  non  gradu,  sed  re 
differrunt. 


